JEDNODNEVNI IZLET UČENIKA 1.,2.,3., i 4. r. OŠ ČISTA VELIKA

29.3.2018. naši učenici nižih razreda proveli su prekrasan dan na izletu.

Po dolasku u Knin, najprije smo posjetili tvrđavu. Vodič Goran nas je svojim pričama vratio u bogatu i slavnu prošlost našega kraljevskog grada. U Muzeju Oluja1995, slušali smo o Domovinskom ratu i stvaranju drage nam domovine Hrvatske. Osvježenje smo potražili podno prekrasnog Krčića, izvora naše krške ljepotice Krke.

U Crkvi Gospe Velikog Hrvatskog Krsnog Zavjeta smo se pomolili za blagoslovljen dan na izletu i sretan povratak kući. Ručak je došao u pravo vrijeme da se okrijepimo i malo odmorimo.

U Otavicama nas je dočekala teta Josipa koja nam je pričala o Ivanu Meštroviću i grobnici obitelji Meštrović, odnosno Crkvi Presvetog Otkupitelja. U Drnišu smo posjetili Muzej grada Drniša koji se renovira ,a teta Antonia nam je pričala o prošlosti Drniša, te s nama prošetala do Meštrovićeva Vrela života u parku.

Grad Skradin je bio rezerviran za igru u parku ,odmor i naravno, sladoled.

Već pomalo umorni ali ipak radoznali popeli smo se na Bribirsku glavicu odakle se pružao prekrasan panoramski pogled na naš zavičaj.

Danas smo bolje upoznali naš uži zavičaj, družili se igrali i sretno se vratili kući.

Učiteljice Gordana Ledenko, Sandra Periša i Lovorka Živković